Deg ɛ000 n yiseggasen-agi iɛeddan aṭas n leǧnas i d-ikecmen tamurt-nneɣ. Akken ma llan uɣen tamurt s yiɣil, maca yal yiwen isetbeɛ timucuha i yiɣil, yal yiwen deg-sen ifesser amezruy i yiman-is, inǧer-it akken i as-ilaq.Nutni d aɣ-isswaɣen heddren, nekkni ssaɣen nessusum. Amezruy-nneɣ d nutni i t-yuran(neɣ i t-izzelgen,neɣ i t-isdergen), d nutni iwezznen, qqaren-d ayen ilaqen i asen-ihwan i nutni… armi deg tmurt n baba-tneɣ d jeddi- tneɣ nezga-d d iɣriben, ur aɣ-d-ittawi umeddaḥ deg teqsiḍt alama taqsiḍt d tin n wiyiḍ,nekkni texḍa-aɣ neɣ tḥuz-aɣ kan akka deg rrif. Ad tt-id-bdun d iɣil, mi aɣ-ferqen ad aɣ-rẓen ad tthuzzun deg dduḥ n tmucuha-nsen. Wa yeqqar-aɣ: Seg ḥimyar i d-tefrurin, nusa-d ɣur-wen d zzyara: Ama sseɛdnwen kunwi yeddren armi ken-id-qesden watmaten ɣef ur tebnim! Maca…